Complemento de rechimen verbal en aragonés

Lo **[[complemento de rechimen verbal]] en aragonés** (CRV) u **suplemento** ye un complemento verbal de tipo argumental que se caracteriza por presentar la forma d'un sintagma preposicional con una preposición que vendrá determinada por lo verbo, tornando-se en invariable, en principio, u por una clausula subordinada substantiva encomenzada por una conchunción *que* con senyal implicito d'una preposición.

## Complementos de rechimen verbal con preposición ''de''
La preposición *de* acompanya a uns verbos introducindo lo suyo complemento verbal de rechimen, por eixemplo en belsetán los verbos *charrar*, *mirar*, *ocupar-se*, *encargar-se* y *fer-ne*. Lo verbo *mirar* prene un significau diferent con la preposición *de*, a l'igual que lo verbo *prebar*.

Los estudios lingüisticos sobre parlas altoaragonesas fan referencia a suplementos u complementos de rechimen verbal con la preposición *de* cuan explican l'uso de lo pronombre adverbial en/ne en relación a ciertos verbos.

Cualques autors han parau cuenta que en l'aragonés de Valle de Vio bi ha un uso de la preposición *de* en complementos de rechimen pareixius a usos gascons y diferents de los castellanos:

Los verbos *preguntar* y *ragonar* levan complementos de rechimen con *de*, y tamién *en*/*ne* con usos expletivos:

Manimenos la preposición *per* u *por* puet acompanyar tamién a lo verbo *preguntar* en aragonés.

Bi ha uns verbos con incrementos pronominals reflexivos que van acompanyaus de complementos con la preposición *de*: *reyir-se*, *acordar-se*, *alegrar-se*, *guardar-se*, *despedir-se*, *fartar-se*, *pasar-se*, *fiar-se*, *burlar-se*, *deixar-se*. La particla pronomino-adverbial *en*/*ne* ye capaz de substituir a ixe sintagma dando formas como:

Manimenos en l'uso de toz estos verbos bi ha diferents variacions dependendo de lo verbo y de la parla. A on no ha puesto plegar prou presión castellanizadera pa eliminar l'uso d'esta particla pronominoadverbial con esta función, se i puet veyer en uns cuantos d'estos verbos que bi ha usos agramaticals expletivos (superfluos) de la particla pronominoadverbial sin substituir a lo sintagma nominal, fendo asinas d'adchacent d'un caso-rechimen. Esto podemos sentir-lo en parlas como lo ribagorzano:

Lo verbo *reyir-se* como reflexivo ye lo que se fa servir mes con pronombre *en* chenerando usos expletivos, convertindo-se en un verbo *reyir-se-ne* en Ribagorza Baixa. 

En la Val de Benás (Alta Ribagorza occidental) lo verbo *reyir* con las suyas variants *redi(r)* y *riure* tamién presenta usos expletivos cuan ye pronominal, y dica presenta atros usos mes complexos. 

Manimenos en aragonés no s'ha plegau a lo extremo de cheneral verbos con la particla lexicalizada debant de lo lexema como en catalán popular tipo *enrecordar-se*, *enriure's* y *enportar-se*, que dan duplicacions de la particla pronominoadverbial tipo *enriure-se'n*, *se n'enrecora*, *me n'enporto*, etcetera.

En lo caso de lo verbo *deixar* la construcción formada por lo pronombre reflexivo, la particla pronomino-adverbial y lo verbo ha puesto fosilizar como *deixar-se-ne*, creyando-se un verbos con particla en aragonés que ha preso un matiz semantico especial como d'aturar-se u cesar un acto, proceso una realidat:

Por lo menos en belsetán la preposición *de* se pierde debant de la conchunción completiva *que* en las proposicions con función de complemento de rechimen verbal, coincidindo con lo que esdeviene con la conchunción completiva *que* en luengas galorromanicas como lo francés:
**Acuerda-te *'que** nos trayoren en aquers trens.''
*''No m'acuerdo **que*' las llevábez ta la [[tierra plana]].*

## Complementos de rechimen verbal con la preposición ''contra''
La preposición *contra* acompanya a verbos como *chocar* y, en belsetán por lo menos, a lo verbo *ligar*:

## Referencias

## Bibliografía
* Barcos, Miguel Ánchel: *[[El Aragonés Ansotano: estudio lingüístico de Ansó y Fago]]*; Gara d'Edizions. Zaragoza, 2007. ISBN 978-84-8094-058-0
* Lozano, Ch.: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* Lozano, Ch., Saludas, Á.L.: (2005). *[[Aspectos morfosintácticos del belsetán]]*. Zaragoza: Gara d'Edizions - IFC.
* Ángel Ballarín Cornel: *[[Diccionario del Benasqués]]*. Institución Fernando el Católico, Zaragoza, segunda edición 1978.
* José Antonio Saura Rami: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
* María Pilar Benítez: *[[L'Ansotano. Estudio del habla del Valle de Ansó]]*. Gobierno de Aragón, 2001.
* Maria Luisa Arnal Purroy: *[[El habla de la Baja Ribagorza Occidental]]*: Institución Fernando el Católico, 1998.

## Se veiga tamién
*Complemento de rechimen verbal.
*Complemento de rechimen verbal en anglés.